
            REPUBLIKA HRVATSKA				
OPĆINSKI PREKRŠAJNI SUD U ZAGREBU	
           Zagreb, Avenija Dubrovnik 8 
				 
							                    Poslovni broj: Pp-2673/2026
 
U  I M E  R E P U B L I K E  H R V A T S K E 
P R E S U D A

[bookmark: _GoBack]Općinski prekršajni sud u Zagrebu, po sucu Lidiji Altarac, uz sudjelovanje zapisničarke Maše Smolčić u prekršajnom postupku protiv okrivljenika  Nikole Ivića, zbog prekršaja iz članka 229. stavak 7. Zakona o sigurnosti prometa na cestama (Narodne novine broj: 67/08, 48/10, 74/11, 80/13, 158/13, 92/14,64/15, 108/17, 70/19, 42/20, 85/22, 114/22, 145/24), povodom prigovora okrivljenika podnesenog po odvjetnici Marijani Božić Ivić, iz Odvjetničkog društva Božić i Partneri d.o.o., protiv obaveznog prekršajnog nalog Grada Zagreba, Gradskog ureda za  obnovu, izgradnju, prostorno uređenje, graditeljstvo i  komunalne poslove, Klasa: 340-07/25-03/7983, Ur.br. 251-10- 73-2/010-25-3 od 29. prosinca  2025.  godine, temeljem članka 182. stavak 1. točka 3. Prekršajnog zakona (Narodne novine broj: 107/07, 39/13,157/13, 110/15, 70/17, 118/18, 114/22), dana 16. ožujka 2026. godine,   

p r e s u d i o    j e
	I.
Okrivljenik: Nikola Ivić, OIB:11378914726, s prebivalištem u Zagrebu, Livanjska ulica 21., prekršajno osuđivan, ostali podaci  nepoznati, 

o s l o b a đ a   s e    o p t u ž b e 
 da kao odgovorna osoba u pravnoj osobi EOX ROOF d.o.o. koja je vlasnik/korisnik vozila reg. oznake ZG 8791-HP u ostavljenom roku od 15 dana, odnosno od dana 25. ožujka 2025. godine do dana 09. travnja 2025. godine nije Gradskom uredu za  obnovu, izgradnju, prostorno uređenje, graditeljstvo i  komunalne poslove dostavio vjerodostojan podatak o osobi koja je u vrijeme počinjenja prekršaja - dana 23. siječnja 2025. godine  u 15,24 u Zagrebu, upravljala tim vozilom na lokaciji Bogovićeva ulica 2., 

	čime da je počinio prekršaj iz članka 229. stavak 7. Zakona o sigurnosti prometa na cestama (Narodne novine broj:  67/08, 48/10, 74/11, 80/13, 158/13, 92/14,64/15, 108/17, 70/19, 42/20, 85/22, 114/22, 145/24),  kažnjiv po istom propisu. 

II. Temeljem članka  140. stavak 1. i 2.  Prekršajnog zakona (Narodne novine broj: 107/07, 39/13, 157/13, 110/15, 70/17, 118/18, 114/22),  troškovi prekršajnog postupka iz članka 138. stavka 2. točaka 2. do 5. i točke 7. ovoga Zakona padaju na teret proračunskih sredstava suda.

O b r a z l o ž e n j e

1. Grad Zagreb, Gradski ured za obnovu, izgradnju, prostorno uređenje, Graditeljstvo i  komunalne poslove, izdao je uvodno citirani obvezni prekršajni nalog protiv okrivljenika, radi prekršaja činjenično i pravno opisanog u izreci ove presude, protiv kojeg naloga je okrivljenik po odvjetnici Marijani Božić Ivić pravodobno podnio prigovor zbog poricanja prekršaja, povodom kojeg prigovora je spis dostavljen ovom sudu na nadležno postupanje, pa je obvezni prekršajni nalog stavljen izvan snage, te prihvaćen kao optužni prijedlog ovlaštenog tužitelja.
2. Okrivljenik u prigovoru u krucijalnom ističe kako  nikada nije zaprimio predmetnu obavijest, slijedom čega nije niti imao saznanje da mu je naložena dostava vjerodostojnih podataka. 
3. Na ročištu održanom bez nazočnosti okrivljenika izvršen je uvid u spis predmeta, pročitani su prilozi uz optužni prijedlog.
4. Pregledom povratnice/dostavnice o uručenju predmetne Obavijesti o počinjenom prekršaju (str.12 spisa predmeta) utvrđeno je da je povratnica/dostavnica  naslovljena na trgovačko društvo EOX ROOF d.o.o., a na istoj se nalazi paraf osobe neutvrđenog identiteta. 
5. Iako se okrivljenik tereti da kao  odgovorna osoba u pravnoj osobi nije u ostavljenom roku dostavio podatke o osobi koja je u vrijeme počinjenja prekršaja upravljala vozilom, radi se osobnoj odgovornosti okrivljenika kao fizičke osobe, pa se u tom smislu kod dostave zahtjeva za dostavom vjerodostojnih podataka o osobi koja je u vrijeme počinjenja prekršaja upravljala vozilom trebaju primijeniti odredbe o osobnoj dostavi za fizičku osobu. 
6. Pregledom pripadajuće povratnice/dostavnice utvrđeno je da predmetno traženje na dostavu vjerodostojnih podataka nije naslovljeno na okrivljenika, niti mu je dostavljeno na valjan i zakonit način, pa se radi o neurednoj dostavi pismena iz koje dostave ne proizlazi obaveza okrivljenika na dostavu traženih podataka, a koje utvrđenje proizlazi i iz recentne sudske prakse Visokog prekršajnog suda Republike Hrvatske. 
7. Zbog navedenog trebalo je odlučiti kao u izreci ove presude i okrivljenika osloboditi optužbe.
	8. Odluka o troškovima postupka temelji se na propisima citiranim u izreci ove presude  a ista je donijeta iz razloga jer je okrivljenik  oslobođen optužbe.

U Zagrebu, dana  16. ožujka 2026.  godine

							                                  
           Zapisničar                                                                                         Sudac
        Maša Smolčić                                                                                  Lidija Altarac

Protiv ove presude nije dopuštena žalba.

Dostavna naredba:
1. Okrivljenik -  Nikola Ivić, na adresu  Zagreb, Livanjska 1
1. Odvjetnica Marijana Božić Ivić, na adresu Zagreb, Kastavska ulica 8 A
1. Tužitelju - Grad Zagreb, Gradski ured za obnovu, izgradnju, prostorno uređenje, graditeljstvo i  komunalne poslove, na adresu Zagreb, Jagićeva 31. 
1. Pismohrana, ovdje

